Ukrainada bosh vazir nomzodi borasida kelishuvga erishildi

Ukraina Oliy Radasidagi “Pyotr Poroshenko bloki” fraksiyasi raisi Yuriy Lutsenko o‘zining Facebook’dagi sahifasida mamlakatning yangi bosh vaziri nomzodi kelishib olinganini ma’lum qildi. Bu haqda Meduza xabar bermoqda.

Lutsenkoning bildirishicha, 12-aprel, seshanba kuni bosh vazirlikka nomzod va hukumat tarkibi kelishib olingan. Biroq u mazkur nomzod va hukumat tarkibini oshkor qilmadi.
Ma’lumot uchun, mamlakatda bosh vazirlikka asosiy nomzod Oliy Rada spikeri Vladimir Groysman sanaladi. U o‘zi istagan nomzodlar tarkibga kirmasa, hukumatni boshqarishdan bosh tortishini ma’lum qilgan. 
Eslatib o‘tamiz, oldinroq Ukraina bosh vaziri Arseniy Yatsenyuk iste’foga chiqishini bildirgandi.